SA Kaasfees - Barbara, Herman, Nataniël kóók | SARIE
SA Kaasfees – Barbara, Herman, Nataniël kóók	deur admin
SARIE se Herman Lensing en Barbara Joubert gaan saam met Nataniël by die Checkers-teater langs die Checker Kaasemporium kook. Gasheer Nataniël sorg vir ‘n vermaaklike én leersame gourmet reis saam met akteurs, modelle en radio-, televisie- en sportbekendes. By die DStv Food Network-teater, ‘n tuiste vir bekende sjefs, kosbloggers en kaasmakers vanjaar, gaan interaktiewe kosdemonstrasies ‘n hoogtepunt wees.
Kaas is beslis in die kollig maar jy kan jou ook verlustig in ‘n verskeidenheidprodukte soos olywe, wyn, konfyt en tapenades, soet snoeperye en brood, en omskep jou gewone kaasbord in ‘n feesmaal. Wees op die uitkyk vir ‘n aantal boetiekkaasmakers wat vanjaar vir die eerste maal by die Kaasfees-familie aansluit en hul produkte langs dié van meer gevestigde kaasmakerye sal aanbied: Langbaken Karoo Kaas, Laerskool Buffeljagsrivier, Karoo Melkbok Produkte, Pépé Charlot, Kleinfontein, Desiree Kingwill Kaas en Mestervik.
Selfs die jongspan gaan hulle hier gate uit geniet. Daar’s ‘n lekker plaas-ervaring met verskillende melkdiere by die Santam Landbou-melkfabriek, die geleentheid om ‘n eie stokbrood te maak, ‘n veilige kinderhoekie saam met Wilde-vrugtesap en ure se pret kykNET se groot blou stoel-springkasteel, met lewensgrootte DStv-karakters en meer.